**OBRAZLOŽENJE POSEBNOG DIJELA FINANCIJSKOG PLANA**

**10970 - Trgovački sud u Splitu**

Trgovački sud u Splitu pripada razdjelu 109 Ministarstvo pravosuđa i uprave glava 70 Trgovački sudovi (oznaka 10970). RKP Trgovačkog suda je 3566.

1. **SAŽETAK DJELOKRUGA RADA TRGOVAČKOG SUDA U SPLITU**

Trgovački sud u Splitu je specijaliziran sud, koji prema Zakonu o sudovima („Narodne novine“ broj: 28/2013., 33/2015., 82/2015., 82/2016., 67/2018., 126/2019., 130/2020., 21/2022., 60/2022. i 16/2023.),

1. odlučuje u parničnim i izvanparničnim stvarima kada je to propisano posebnim zakonom,
2. postupa u registarskim stvarima i vodi sudske registre,
3. odlučuje o prijedlozima u svezi s osnivanjem, radom i prestankom trgovačkog društva,
4. odlučuje o prijedlozima za otvaranje stečajnog postupka i provodi predstečajne i stečajne postupke,
5. odlučuje o upisima u upisnik brodova i jahti u onim stvarima koje su Pomorskim zakonikom stavljene u nadležnost trgovačkog suda, ograničenju odgovornosti brodara, prigovorima protiv konačne diobene osnove za likvidaciju zajedničke havarije, ako zakonom za pojedinu vrstu predmeta nije drukčije određeno,
6. provodi postupak priznanja inozemnih sudskih odluka, kao i arbitražnih odluka u trgovačkim sporovima,
7. provodi osiguranje dokaza za postupke za koje su inače nadležni,
8. određuju mjere osiguranja u postupcima i povodom postupaka u kojima su inače nadležni,
9. obavlja poslove međunarodne pravne pomoći u izvođenju dokaza u trgovačkim stvarima,
10. obavlja i druge poslove određene zakonom.

1. **NAJZNAČAJNIJI POSLOVI I IZDACI, PLANIRANA I IZVRŠENA SREDSTVA**

Program Trgovačkog suda u Splitu je vođenje sudskih postupaka (2803).

|  |  |  |  |  |  |  |
| --- | --- | --- | --- | --- | --- | --- |
| Glava/razdjelOznaka valute | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 10970EUR | 1.468.198 | 1.547.656 | 2.015.973 | 2.027.737 | 2.035.033 | 130,26 |

Cilj Trgovačkog suda u Splitu je jačanje učinkovitosti pravosuđa.

Pokazatelji učinka i rezultata su udio riješenih u odnosu na broj primljenih predmeta odnosno smanjenje broja neriješenih predmeta u odnosu na broj neriješenih predmeta na kraju prethodne godine.

Osnovna aktivnost: vođenje sudskih postupaka iz nadležnosti trgovačkih sudova ( A 639000).

Zakonske i druge podloge na kojima se zasnivaju programi: Zakon o sudovima („Narodne novine“ broj: 28/2013., 33/2015., 82/2015., 82/2016., 67/2018., 126/2019., 130/2020., 21/2022., 60/2022., 16/2023.) i Zakon o područjima i sjedištima sudova („Narodne novine“ broj: 67/2018., 21/2022.).

Usklađeni ciljevi, strategije i programi s dokumentima dugoročnog razvoja

Pojačat će se nadzor u pogledu ažurnosti poduzimanja radnji u svakom pojedinom spisu te će se inzistirati na većoj kvaliteti odluka. Smanjiti broj starih spisa, maksimalno ažurirati rad u svakom pojedinom spisu, kroz edukacije i sjednice poraditi na većoj kvaliteti rješavanja spisa.

Osnovnom aktivnošću osigurat će se sredstva za financiranje rashoda za zaposlene i materijalnih rashoda potrebnih za redovno poslovanje suda.

Pokazatelji rezultata

Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini:

 Pokazatelj učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2023.) | Ciljana vrijednost (2024.) | Ciljana vrijednost (2025.) |
| Udio riješenih u broju primljenih predmeta | Udio riješenih predmeta u odnosu na broj primljenih predmeta | Postotak | 104 | Sudska uprava | 106 | 108 | 110 |

 Pokazatelj rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2023.) | Ciljana vrijednost (2024.) | Ciljana vrijednost (2025.) |
| Smanjenje neriješenih predmeta | Smanjenje broja neriješenih predmeta u odnosu na broj neriješenih predmeta na kraju prethodne godine | Postotak | 5 | Sudska uprava | 7 | 8 | 10 |

U izvršenju programa sudjelovat će sadašnji kadar zaposlenih u Trgovačkom sudu u Splitu. Suci i savjetnici su raspoređeni u sudske odjele tako da je zadržana specijalizacija rada, te im je omogućena dobra edukacija. Edukacije sudaca i službenika od iznimne su važnosti za postizanje ciljeva svakog proračunskog korisnika.

1. **ZNAČAJNA FINANCIJSKA ODSTUPANJA**

Odstupanja od prošlogodišnjih projekcija došlo je zbog povećanja pozicije 31 – rashodi za zaposlene, a sve zbog povećanja osnovica i koeficijenata pravosudnih dužnosnika i državnih službenika i namještenika, te materijalnih prava službenika i namještenika na temelju slijedećih odluka:

* Povećanje osnovice za određivanje osnovne plaće od 6% u Kolektivnom ugovoru za državne službenike i namještenike (Narodne novine broj: 56/22) sklopljen 6.svibnja 2022.
* Uredba o izmjenama i dopunama Uredbe o nazivima radnih mjesta i koeficijentima složenosti poslova u državnoj službi (Narodne novine broj: 139/22), povećane su plaće namještenicima i sudskim referentima u sudskom registru, ekonomu, računovodstvenom referentu – financijskom knjigovođi, administrativnim referentima, za 5% počev od 8. prosinca 2022.
* Uredbom o izmjenama Uredbe o nazivima radnih mjesta i koeficijentima složenosti poslova u državnoj službi (Narodne novine broj: 26/23) povećane su plaće administrativnim referentima – sudskim zapisničarima za 7,61% počev od 11. ožujka 2023.
* Odlukom o isplati privremenog dodatka na plaću državnim službenicima i namještenicima, te službenicima i namještenicima u javnim službama (Narodne novine broj: 65/2023) od 1.lipnja 2023.zaposlenima za koje je koeficijent u rasponu od 0,631 do 1,867, mjesečna plaća se povećava za bruto iznos 163,62 ili 130,89 ili 98,17 eura, ovisno o koeficijentu zaposlenika.
* Odlukom o proglašenju zakona o izmjenama i dopuni Zakona o plaćama sudaca i drugih pravosudnih dužnosnika (Narodne novine broj: 71/2023) povećane su osnovice za izračun plaće pravosudnih dužnosnika, te koeficijenti sucima trgovačkih sudova. Odlukom o isplati dodatka na plaću državnim službenicima i namještenicima u pravosudnim tijelima (Narodne novine broj: 87/2023) zaposlenicima za koje je utvrđen koeficijent složenosti poslova do 2,30, određena je isplata dodatka na plaću u visini od 12 %.
* Odlukom o visini regresa za korištenje godišnjih odmora državnih službenika i namještenika i službenika i namještenika u javnim službama za 2023.godinu (Narodne novine broj: 65/2023) zaposlenici imaju pravo na regres za godišnji odmor u iznosu od 300 EUR-a.
1. **ORGANIZACIJSKE PROMJENE**

Trgovački sud u Splitu nije imao statusnih promjena u odnosu na prethodno proračunsko razdoblje te se iste ne očekuju ni u razdoblju 2024.-2026.

1. **FINANCIJSKI PLAN ZA 2024. – OBRAZLOŽENJE**

Plaće za zaposlene planirali smo prema stvarnim potrebama, sukladno Pravilniku o unutarnjem redu, Zakonu o plaćama sudaca i drugih pravosudnih dužnosnika, Uredbi o nazivima radnih mjesta i koeficijenata složenosti poslova u državnoj službi, Uredbom Vlade o izmjenama i dopunama uredbe o nazivima radnih mjesta i koeficijentima složenosti poslova u državnoj službi. Nažalost, nismo u mogućnosti u financijski plan uzeti u obzir nova zapošljavanja, već smo iznose na pozicijama 3111- plaće za redovan rad i 3132 – doprinosi za obvezno zdravstveno osiguranje planirali u skladu s odobrenim limitom od strane nadležnog ministarstva. Isti su u dopisu najavili kako će u slučaju nedostatnih sredstava, odobriti sredstva rebalansom ili internim preraspodjelama.

Trgovački sud u Splitu na dan 30. rujna 2023. ima 76 zaposlenika: 13 dužnosnika, 59 službenika i 4 namještenika. U tijeku je postupak za izbor dva suca ovog suda. Nije poznato kada će navedeni postupak biti gotov. Također su u tijeku natječaji za radna mjesta: administrativni referent – sudski zapisničar, viši sudski referent u sudskom registru i sudski savjetnik, i to na upražnjena radna mjesta. Navedeni natječaji će biti gotovi do kraja godine.

U 2022. trima službenicama (viša sudska savjetnica, voditelj sudskog registra i viši sudski referent u sudskom registru) produžena je državna služba dok za to postoji potreba, a najkasnije do 67 godine života. U sljedeće tri godine nekoliko službenika će navršiti 65 godina života te će se ovisno o zahtjevima tih službenika i potrebama službe odlučiti o eventualnom produženju državne službe.

Očekuje se digitalizacija (skeniranje) zbirke isprava Sudskog registra pa će u tom slučaju postojati potreba za prekovremenim radom. U 2024. planirana su sredstva za plaće i doprinose u iznosu od 1.766.799 EUR.

Ostale rashode za zaposlene planirali smo prema stvarnim potrebama sukladno Kolektivnom ugovorom za državne službenike i namještenike. Predložena sredstva za ostale rashode za zaposlene u 2023. sastoje se od sljedećih isplata: božićnice i regresa za 66 službenika i namještenika, dara za djecu prigodom Svetog Nikole za 20 službenika (30 djece), jubilarne nagrade za 8 službenika koji ostvaruju navedeno pravo, otpremnine za 3 službenika te ukalkulirane ostale rashode za zaposlene (razne potpore i pomoći: posmrtna, bolovanje dulje od 90 dana, rođenje djeteta) za 12 službenika. Planirana sredstva za 2024. iznose 62.801 EUR.

U 2024. planirana su sredstva na podskupini 321 u iznosu od 48.219 EUR. Naknade za prijevoz, za rad na terenu i odvojeni život planirali smo manje, a službena putovanja više u odnosu na proračunski okvir iz svibnja 2023.  Već smo naprijed spomenuli važnost edukacije sudaca i službenika za postizanje ciljeva svakog proračunskog korisnika. Nažalost, savjetovanja su organizirana izvan Splitsko-dalmatinske županije, što zahtijeva i veće troškove suda na poziciji službenih putovanja. Što se tiče naknada za prijevoz na posao i s posla planirali smo prema stvarnim potrebama, u skladu s Kolektivnim ugovorom. Kolektivnim ugovorom za državne službenike i namještenike („Narodne novine“ broj 56/2022.) i Temeljnim kolektivnim ugovorom za službenike i namještenike u javnim službama („Narodne novine“ broj 56/2022.) visina naknade troškova prijevoza po prijeđenom kilometru, usklađuje se s kretanjem cijene goriva svakog posljednjeg utorka u mjesecu. Postoji mogućnost odstupanja na ovoj poziciji i zbog novih zaposlenja.

Zatražili smo sredstva na podskupini 322 u iznosu od 43.115 EUR, što je za 13.784 eura manje u odnosu na svibanj. Iznos smo smanjili na poziciji 3223 – Energija zbog toga što smo se uskladili sa odobrenim limitom od strane nadležnog ministarstva. Ugovor o opskrbi el. energije sklopljen u 2022., nepovoljniji je od prethodnog, odnosno došlo je do poskupljenja cijena usluge. Trenutno je na snazi Uredba o otklanjanju poremećaja na domaćem tržištu energije („Narodne novine“ broj: 31/2023.), prema kojoj je ograničena cijena električne energije. Ako navedena vladina mjera ne bude produžena, nedostajat će nam sredstava na ovoj poziciji.

Rashode za usluge u 2024. planirali smo u iznosu od 81.608 EUR, što je manje za 12.000 eura u odnosu na proračunski okvir iz svibnja 2023., radi već spomenutog smanjenog limita. Sklopljeni ugovori: Ugovor za najam uređaja i pisača, vrijedi do travnja 2024., Ugovor o nabavi poštanskih usluga - grupa A i B - vrijedi do ožujka 2024., Ugovor o opskrbi el. energije, ožujak 2024., Ugovor za elektr. komun.usl. u nepokretnoj mreži, vrijedi do ožujka 2025, Ugovor o nabavi za elektronički prijem pismena, ispisivanje i kuvertiranje vrijedi do ožujka 2024., Ugovor o opskrbi za gorivo do lipnja i srpnja 2024. Nakon isteka navedenih Ugovora cijene će se mijenjati, odnosno utjecat će na visinu rashoda.

Redovno održavanje novog klimatizacijskog sustava, usluge održavanja zgrade jer nemamo domara. U 2024. planirana sredstva za tekuće održavanje iznose 13.840 EUR. Ugovor o nabavi usluge redovno preventivnog i iznenadnog održavanja unutarnje i vanjske klima jedinica, vrijedi do prosinca 2023., ali smo obvezni produživati ugovor do isteka garancije (5 godina). 3236 -zdravstvene usluge su planirane sukladno Kolektivnom ugovoru, uračunati su sistematski pregledi svih zaposlenika te iste za novozaposlene službenike.

Trgovački sud u Splitu zaključio je ugovor o financijskom leasingu automobila broj 1061518 s OTP Leasing d.d.iz Zagreba. Vezano za nabavu osobnog automobila za 2024. planirali smo na poziciji 3427 – kamate iznos od 321 EUR i 4231 – glavnica iznos od 3.349 EUR. Planirali smo ulaganje u uredsku opremu i namještaj za novozaposlene pravosudne dužnosnike i državne službenike u iznosu od 795 EUR. Planirana je nabava opreme u iznosu od 4.144 EUR. Odobreno nam je na poziciji 4511 dodatna ulaganja na građevinskim objektima iznos od 5.000 eura. Dodatna ulaganja odnose se na instaliranje opreme za protupožarnu zaštitu.

Vlastiti prihodi sastoje se od prihoda od fotokopiranja i najma prostora za postavljanje samouslužnog aparata. Planiramo ostvariti prihode od 796 EUR. Ugovor o najmu prostora za postavljanje samouslužnog aparata vrijedi do studenog 2024. Ostvarenim vlastitim prihodima podmirit ćemo rashode za nabavu uredskog materijala, usluge tekućeg i investicijskog održavanja, zakupnine i najamnine, reprezentacije i ostale nespomenute rashode poslovanja.

Kamate ostvarene od sredstava koja se vode na računima sudova su namjenski prihod državnog proračuna i koriste se za potrebe pravosudnih tijela (Zakon o sudovima, NN 28/13 - 60/22, čl.132.st.5). U 2022. uplaćeno je od 39.944 EUR. Planiramo do kraja 2024. povući sredstva iz proračuna te ih koristiti za tekuće i investicijsko održavanje. Plan prihoda za 2024. iznosi 133 EUR. Ostvarenim prihodima podmirit ćemo rashode telefona i poštarine.

1. **FINANCIJSKI PLAN ZA 2025. – OBRAZLOŽENJE**

Plaće za zaposlene planirali smo prema stvarnim potrebama, sukladno Pravilniku o unutarnjem redu, Zakonu o plaćama sudaca i drugih pravosudnih dužnosnika, Uredbi o nazivima radnih mjesta i koeficijenata složenosti poslova u državnoj službi, Uredbom Vlade o izmjenama i dopunama uredbe o nazivima radnih mjesta i koeficijentima složenosti poslova u državnoj službi. Sredstva su planirana na osnovu broja zaposlenih u rujnu 2023. (pojašnjenje u planu za 2024.). Nismo u mogućnosti uzeti u obzir plan zapošljavanja u rujnu 2023. zbog limita određenih od strane nadležnog ministarstva. Dakle, uzmemo li u obzir plan zapošljavanja u rujnu 2023. nedostajat će nam sredstava. Stupanje na snagu novih zakonskih odredbi često zahtijevaju prekovremeni rad zaposlenika. Planirana su sredstva za prekovremeni rad, za isplatu kojih je obvezan nalog čelnika tijela uz prethodno odobrenje Ministarstva. U 2024. planirana su sredstva za plaće i doprinose u iznosu od 1.780.000 EUR.

Ostale rashode za zaposlene planirali smo prema stvarnim potrebama sukladno Kolektivnom ugovorom za državne službenike i namještenike . Predložena sredstva za ostale rashode za zaposlene u 2025. sastoje se od sljedećih isplata: božićnice i regresa za 65 službenika i namještenika, dara za djecu prigodom Svetog Nikole za 21 službenika (30 djece), jubilarne nagrade za 15 službenika koji ostvaruju navedeno pravo, otpremnine za 2 službenika te ukalkulirane ostale rashode za zaposlene (razne potpore i pomoći: posmrtna, bolovanje dulje od 90 dana, rođenje djeteta) za 11 službenika. Planirali smo na ovoj poziciji iznos od 63.000 eura.

Naknada za prijevoz na posao i s posla planirali smo prema stvarnim potrebama, u skladu sa važećim Kolektivnim ugovorom. Planirana sredstva za naknade iznose 37.000 EUR (detaljno objašnjenje podskupine 321 u 2024.). Smanjili smo ih u odnosu na plan iz svibnja 2023. zbog limita za 2.000 eura.

Zatražili smo sredstva sa podskupine 322 u iznosu od 50.106 EUR, izvršili smo izmjene u odnosu na svibanj, odnosno smanjili smo ih za 5.000 eura zbog novog limita. Ugovor o opskrbi el.energije sklopljen je u 2022., nepovoljniji je od prethodnog, no na snazi je Uredba Vlade RH kojom je ograničena cijena električne energije (objašnjenje u 2024.).

U okviru naše aktivnosti planirana su sredstva za rashode na podskupini 323 manje u odnosu na svibanj 2023. za 4.028 eura zbog smanjenog limita za 2025. Pozicija 3235-prijelaz sa korištenja vlastite opreme na najam iste, ali ne u cijelosti, 3236-zdravstvene usluge su planirane sukladno Kolektivnom ugovoru, u 2025. ne planiramo sistematske preglede zaposlenika već samo iste za novozaposlene službenike. Ukupno smo planirali sredstva na poziciji 323 - Rashodi za usluge u iznosu od 75.473 EUR. Na tekuće održavanje odnosi se 9.556 EUR, a planirana sredstva utrošiti će se na redovno održavanje novog klimatizacijskog sustava te usluge održavanja zgrade jer nemamo domara.

Trgovački sud u Splitu zaključio je ugovor o financijskom leasingu automobila broj 1061518 s OTP Leasing d.d.iz Zagreba. Vezano za nabavu osobnog automobila za 2025.godinu planirali smo na poziciji 3427 – kamate iznos od 185 EUR i 4231 – glavnica iznos od 3.485 EUR. Planirali smo ulaganje u uredsku opremu i namještaj u iznosu od 796 EUR te dodatna ulaganja na građevinskim objektima u iznosu od 1.327 eura. Dodatna ulaganja odnose se na proširenje arhive suda, a nabava uredskog namještaja i opreme povezana su sa istim. Arhiva sudskog registra je trajna arhiva, koja se ne izlučuje i koja se mora čuvati u sudu. Planirana je nabava opreme u iznosu od 4.281 EUR.

Vlastiti prihodi sastoje se od prihoda od fotokopiranja i najma prostora za postavljanje samouslužnog aparata. Planiramo ostvariti prihode od 796 EUR. Ugovor o najmu prostora za postavljanje samouslužnog aparata, vrijedi do studenog 2024. Ostvarenim vlastitim prihodima podmirit ćemo rashode za nabavu uredskog materijala, usluge tekućeg i investicijskog održavanja, zakupnine i najamnine, reprezentacije i ostale nespomenute rashode poslovanja.

Kamate ostvarene od sredstava koja se vode na računima sudova su namjenski prihod državnog proračuna i koriste se za potrebe pravosudnih tijela (članak 132. stavak 5. Zakona o sudovima). Plan prihoda za 2024.iznosi 133 EUR. Ostvarenim prihodima podmirit ćemo rashode telefona i poštarine.

1. **FINANCIJSKI PLAN ZA 2025. - OBRAZLOŽENJE**

Plaće za zaposlene planirali smo prema stvarnim potrebama, sukladno Pravilniku o unutarnjem redu, Zakonu o plaćama sudaca i drugih pravosudnih dužnosnika, Uredbi o nazivima radnih mjesta i koeficijenata složenosti poslova u državnoj službi, Uredbom Vlade o izmjenama i dopunama uredbe o nazivima radnih mjesta i koeficijentima složenosti poslova u državnoj službi. Sredstva su planirana sukladno odobrenom limitu nadležnog ministarstva (pojašnjenje u planu za 2024. i 2025). Planirana su sredstva za dodatna ulaganja na građevinskim objektima, koja se izvode izvan radnog vremena i subotom, te radi kontrole i nadgledanja njihovog rada javlja se potreba za prekovremenim radom službenika i namještenika. U 2026. planirana su sredstva za plaće i doprinose u iznosu od 1.785.000 EUR.

Ostale rashode za zaposlene planirali smo prema stvarnim potrebama sukladno Kolektivnom ugovorom za državne službenike i namještenike. Predložena sredstva za ostale rashode za zaposlene u 2026. sastoje se od sljedećih isplata: božićnice i regresa za 65 službenika i namještenika, dara za djecu prigodom Svetog Nikole za 21 službenika (32 djece), jubilarne nagrade za 17 službenika koji ostvaruju navedeno pravo, otpremnine za 2 službenika, te ukalkulirane ostale rashode za zaposlene (razne potpore i pomoći: posmrtna, bolovanje dulje od 90 dana, rođenje djeteta) za 10 službenika. Obračun je izvršen prema trenutno važećim propisima. Planirana sredstva za 2026.iznose 60.000 EUR.

Planirana sredstva na poziciji 321 iznose 49.850 EUR. Naknada za prijevoz na posao i s posla planirali smo prema stvarnim potrebama, u skladu sa važećim Kolektivnim ugovorom. Zatražili smo sredstva sa podskupini 322 u iznosu od 50.100 EUR. Ugovor o opskrbi el.energije sklopljen u 2022. nepovoljniji je od prethodnog, odnosno došlo je do poskupljenja cijena usluge. Međutim, Vlada je Uredbom osigurala povoljnije cijene električne energije.

Smanjena su sredstva na poziciji podskupine 322 i 323 u odnosu na svibanj 2023., iz već prethodno navedenih razloga. Pozicija 3231-poštanske usluge, zaključili smo ugovor za navedene usluge u 2022., cijene usluga su se povećale , no nije se znatno osjetilo zbog primjene elektroničke komunikacije na sudu. 3236 -zdravstvene usluge su planirane sukladno Kolektivnom ugovoru, službenici i namještenici imaju pravo na sistematski pregled u iznosu od 159,27 EUR-a, te su uračunati pregledi za novozaposlene službenike. Na poziciji 3239 – ostale usluge, povećana su sredstava zbog obveza suda prema propisima koji su vezani za Zakon o zaštiti na radu. Ukupno smo planirali sredstva na poziciji 323 - Rashodi za usluge u iznosu od 80.554 eura. Na tekuće održavanje odnosi se 11.500 EUR, a planirana sredstva utrošiti će se na redovno održavanje novog klimatizacijskog sustava, te usluge održavanja zgrade jer nemamo domara.

Trgovački sud u Splitu zaključio je ugovor o financijskom leasingu automobila broj 1061518 s OTP Leasing d.d.iz Zagreba. Vezano za nabavu osobnog automobila za 2026.godinu planirali smo 2.753 EUR-a, na poziciji 3427 – kamata iznos od 45 eura i 4231 – glavnica iznos od 2.708 eura. Planirali smo ulaganje u uredsku opremu i namještaj u iznosu od 796,00 EUR, te dodatna ulaganja na građevinskim objektima u iznosu od 1.400 EUR-a. Dodatna ulaganja se odnose na radove u arhivi suda. U arhivi suda ne postoji sustav vatrodojave. Kako bi se pravilno zaštitila arhivska građa, potrebno je postaviti sustav vatrodojave u prostorijama zgrade u kojem je smješten dio arhive.

Vlastiti prihodi sastoje se od prihoda od fotokopiranja i najma prostora za postavljanje samouslužnog aparata. Planiramo ostvariti prihode od 796 EUR. Ugovor o najmu prostora za postavljanje samouslužnog aparata, vrijedi do studenog 2024. Ostvarenim vlastitim prihodima podmirit ćemo rashode za nabavu uredskog materijala, usluge tekućeg i investicijskog održavanja, zakupnine i najamnine, reprezentacije i ostale nespomenute rashode poslovanja.

Kamate ostvarene od sredstava koja se vode na računima sudova su namjenski prihod državnog proračuna i koriste se za potrebe pravosudnih tijela (članak 132. stavak 5. Zakona o sudovima). Plan prihoda za 2025. iznosi 133 EUR. Sredstva ostalih prihoda za posebne namjene koristit ćemo za podmirenje rashoda za usluge tekućeg i investicijskog održavanja.

U Splitu, 11. siječnja 2024.

 PREDSJEDNIK SUDA

 Ivan Čulić